Lyckliga gatan (TV-serie)

Lyckliga gatan er en norsk komiserie i fire deler som gikk på TV 2 i . Serien hadde premiere på TV 2 den 4. november 1999. 

Serien inneholdt mye absurd humor, og fikk prisen Gullruten 2000 i klassen «beste humorprogram».

 Handling 
Serien handlet om en gate med mange merkelige personligheter og utallige absurde hendelser. Episodene var satt sammen av mange små klipp fra ulike hendelser i gata, men serien hadde likevel en rød tråd. Det var de mystiske seriemordene, som viste seg å være begått av en liten pike i desperat jakt etter godteri.

To av seriens gjennomgående figurer er «grillgutta»; to menn som sitter foran en kulegrill og snakker sammen. Grillgutten Gorm har fått brev fra broren sin, som har bestemt seg for å flytte til Trondheim – i brevet forteller han at han må på «trønderkurs» for å lære seg å bli ekte trønder. På kurset er det sersjant Wiseth som har ansvaret for å gjøre trøndere av rekruttene.

Rusmisbrukeren Daffa og den gule lekefuglen/fantasivennen Werner sitter hjemme i sofaen og sløver, mens punkeren Tormod ferdes ute i ulike miljøer før han blir henta av bestemor for å se favorittserien Hotel Cæsar. I første episode holder Tormod appell for småbarn på en lekeplass; senere i serien er han blant annet på IKEA med bestemor.

I hver episode blir det også vist en liten dokumentarfilm; i den første episoden handler den om paret Tore og Heidi Holte, som forteller at de etter ni måneders svangerskap ble foreldre til den lille klovnen Menzano, og om hvordan livet ble etter hvert som Menzano vokste til.

Midt oppi dette skjer det et mord i Lyckliga Gatan, som politietterforskeren Elma Sigurdson og nyutdannede Hans Hansen skal oppklare.

 Opptakssted 
Gaten der serien utspiller seg er virkelighetens Normannsgata på Kampen i Oslo. Seriens kafé holder hus i det gule hjørnebygget med adressen Normannsgate 44; dette bygget hadde vært brukt som kafé også i Olsenbanden-universet, og ble da kalt «Café Lefsa». Bygården figurerte også i TV-serien Hos Martin.

 Rolleliste 
Flere av hovedskuespillerne i serien var på ulike tidspunkt medlemmer av revygruppen Lompelandslaget.
Jon Øigarden:
Tormod; en punker som stadig setter i gang mislykkede aksjoner, og som bor hjemme hos bestemor
Den lille piken; en mystisk og farlig jente som ender opp som seriemorder som følge av sitt absurde godteribehov
Sersjant Wiseth – sersjant i Trønderbataljonen, som har som mål å gjøre urbane mennesker til trøndere
Dagfinn Lyngbø:
Daffa; en mindre intelligent mann som bruker cannabis serverer vitser sammen med sin gule fugl Werner
Tore Holte
grillgutt; «grillgutta» er to menn som serverer «livsfilosofiske betraktninger» mens de sitter ute og griller
sivilkledd politimann i Sigurdssons etterforskergruppe
deltager på Trønderbataljonens rekruttskole
psykologen dr. Jones
Linn Skåber:
Elma Sigurdson; sjefsetterforsker i politiet; forsøker å spore opp gatas massemorder, uten større hell
Heidi Holte
Trond Hanssen:
Hans Hansen; politiaspirant som må finne seg i adlyde Sigurdsons dårlige instrukser
deltager på Trønderbataljonens rekruttskole
klovnen Menzano
Jon Schau
grillgutten Gorm; «grillgutta» er to menn som kommer med livsfilosofi mens de griller
Gorms bror Tim, som er på Trønderbataljonens obligatoriske rekruttskole
uniformert politimann i Sigurdssons etterforskergruppe
Kristin Johnson: Tormods bestemor
Sossen Krohg: «butikkdame» i gatas kiosk
Henriette Lien: Ninni Krogstad

 Episoder 
+Episode #Dato sendtGjesteskuespillerVarighetEpisode 14. november 1999Jon Skolmen (som seg selv)
Sossen Krohg (butikkdame)

Eyolf Soot Kløvig (som seg selv)24 min 58 sekEpisode 211. november 1999Ine Jansen (en mor)25 min 16 sekEpisode 318. november 1999Henriette Lien (Ninni Krogstad)
Trygve Rønningen (som seg selv)25 min 38 sekEpisode 425. november 199923 min 16 sek

 Referanser 

 Eksterne lenker 

Kategori:TV-produksjoner på TV 2 Norge
Kategori:Norske komiserier
Kategori:Gullruten for beste TV-program
Kategori:Norske TV-produksjoner fra 1990-årene